โรงเรียนบดินทรเดชา (สิงห์ สิงหเสนี) ๔

**โรงเรียนบดินทรเดชา (สิงห์ สิงหเสนี) ๔** เป็นโรงเรียนในเครือบดินทรเดชา ลำดับที่สี่ สังกัดสำนักงานเขตพื้นที่การศึกษามัธยมศึกษา เขต 2889 ประกาศจัดตั้งอย่างเป็นทางการเมื่อวันที่ 27 มิถุนายน พ.ศ. 2538 เพื่อเป็นโรงเรียนสาขาของโรงเรียนบดินทรเดชา (สิงห์ สิงหเสนี) และรองรับนักเรียนในเขตพื้นที่กรุงเทพตะวันออกและพื้นที่ใกล้เคียง โดยการริเริ่มของคุณหญิงลักขณา แสงสนิท ผู้อำนวยการโรงเรียนบดินทรเดชา (สิงห์ สิงหเสนี) ในขณะนั้น

## ประวัติและการพัฒนา
left|thumb|327x327px|อาคาร ๓ ของโรงเรียนบดินทรเดชา (สิงห์ สิงหเสนี) ๔ ดำเนินการก่อสร้างเสร็จสิ้นในปี พ.ศ. 2558
**โรงเรียนบดินทรเดชา (สิงห์ สิงหเสนี) ๔ **เป็นโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษา เขต ๒ สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในสนามกอล์ฟเพรสซิเด้นท์ คันทรีคลับ (ต่อมาเปลี่ยนชื่อเป็นสนามกอล์ฟสุวรรณภูมิ กอล์ฟแอนด์ คันทรีคลับ) เลขที่ 87 หมู่ที่ 1 แขวงลำต้อยติ่ง เขตหนองจอก กรุงเทพมหานคร มีพื้นที่ประมาณ 13 ไร่ ซึ่งได้รับบริจาคจากคุณสุรศักดิ์และคุณกอบพร ชินวงศ์วัฒนา โดยการติดต่อประสานงานของพลเอกวิโรจน์ แสงสนิท (อดีตผู้บัญชาการทหารสูงสุด) และคุณหญิงลักขณา แสงสนิท (อดีตผู้อำนวยการโรงเรียนบดินทรเดชา (สิงห์ สิงหเสนี)) ผู้ก่อตั้งและอุปการะโรงเรียน จัดการเรียนการสอนครั้งแรกเมื่อปีการศึกษา 2537 โดยใช้สถานที่ของโรงเรียนบดินทรเดชา (สิงห์ สิงหเสนี) มีนักเรียนชั้นมัธยมศึกษาปีที่ 1 จำนวน 194 คน ครู 5 คน โดยมีคุณหญิงลักขณา แสงสนิท ผู้อำนวยการโรงเรียนบดินทรเดชา (สิงห์ สิงหเสนี) ในขณะนั้นปฏิบัติหน้าที่เป็นผู้บริหารอีกหน้าที่หนึ่ง และนายสมชาย เทพแสง ปฏิบัติหน้าที่เป็นผู้ประสานงานในการบริหารโรงเรียน ต่อมากระทรวงศึกษาธิการประกาศจัดตั้งโรงเรียนเมื่อวันที่ 27 มิถุนายน พ.ศ. 2538

ในปีการศึกษา 2540 โรงเรียนจึงเปิดรับสมัครนักเรียนชั้นมัธยมศึกษาปีที่ 1 ในเขตพื้นที่บริการ ณ สถานที่ตั้งปัจจุบันเป็นรุ่นแรก โดยใช้อาคาร “เรือนน้ำใจไมตรี” ซึ่งคุณหญิงลักขณา แสงสนิท และชมรมผู้ปกครองและครูบริจาคเงินสร้าง เมื่ออาคารเรียนแบบพิเศษ 5 ชั้น (อาคาร ๑) สร้างเสร็จในภาคเรียนที่ 2 ปีการศึกษา 2540 จึงย้ายนักเรียนชั้นมัธยมศึกษาปีที่ 2 มาเรียนด้วย ส่วนนักเรียนชั้นมัธยมศึกษาปีที่ 3 ได้เรียนต่อที่โรงเรียนบดินทรเดชา (สิงห์ สิงหเสนี) จนสำเร็จการศึกษา           

**ปีการศึกษา 2543** มีการสร้างอนุสาวรีย์เจ้าพระยาบดินทรเดชา (สิงห์ สิงหเสนี) สร้างห้องสมุดพลเอกวิโรจน์และคุณหญิงลักขณา แสงสนิท เนื่องในโอกาศครบรอบการก่อตั้ง 6 ปี

**ปีการศึกษา 2544** โรงเรียนจัดสร้างห้องประชุมนิลุบล หอประชุมและพัฒนาสิ่งแวดล้อม
thumb|261x261px|ป้ายชื่อสถานศึกษาบริเวณด้านหน้าประตูโรงเรียนบดินทรเดชา (สิงห์ สิงหเสนี) ๔

**ปีการศึกษา 2547** โรงเรียนได้รับงบประมาณจัดสร้างอาคารเรียน 4 ชั้น (อาคาร ๒) และได้รับอนุเคราะห์จากพลเอกวิโรจน์ และคุณหญิงลักขณา แสงสนิท สนับสนุนการจัดสร้างสนามกอล์ฟ ในโรงเรียน ทำให้เปิดสอนรายวิชากอล์ฟ เป็นหลักสูตรสถานศึกษา

**ปีการศึกษา 2552** ได้รับการสนับสนุนจากคุณบุญเลิศ ชดช้อย บริจาคเงินปรับปรุงพัฒนาห้องเรียนคอมพิวเตอร์ และใช้เป็นห้องสีบค้นผ่านสื่ออิเล็กทรอนิกส์

**ปีการศึกษา 2553** ได้รับการสนับสนุนจากสมาคมผู้ปกครองและครู และเครือข่ายผู้ปกครอง สร้างศาลาไทยกลางน้ำ ใช้เป็นแหล่งเรียนรู้

**ปีการศึกษา 2555** พัฒนาพื้นที่ชั้นล่างของอาคาร ๒ เป็นห้องโสตทัศนศึกษาและใช้เป็นห้องประชุม รวมทั้งพัฒนาแหล่งเรียนรู้ โดยการพัฒนาพื้นที่ว่างเปล่าที่ติดทางด้านทิศใต้ของโรงเรียนเป็นศูนย์การเรียนรู้ตามแนวปรัชญาเศรษฐกิจพอเพียง ซึ่งประกอบด้วย แปลงสาธิตจำนวน 9 ไร่ เรือนเพาะเห็ด บ่อเลี้ยงปลา แปลงพืชผักสวนครัว

**ปีการศึกษา 2556** ได้รับการสนับสนุนจากสมาคมผู้ปกครองและครูโรงเรียนบดินทรเดชา ๔ และเครือข่ายผู้ปกครองโรงเรียนบดินทรเดชา (สิงห์ สิงหเสนี) ๔ ทอดผ้าป่าสามัคคี สร้างห้องเรียนวิทยาศาสตร์ ห้องเรียนคณิตศาสตร์ และห้องเรียนการงานอาชีพ พร้อมทั้งจัดสร้างสนามฟุตบอลของโรงเรียน

**ปีการศึกษา 2558** โรงเรียนได้รับงบประมาณจัดสร้างอาคารเรียน 4 ชั้น (อาคาร ๓) และบูรณะองค์พระพระพุทธสัมฤทธิ์ศรีบดินทรพร้อมจัดสร้างแท่นประดิษฐานแห่งใหม่ โดยได้รับความร่วมมือจากคุณหญิงลักขณา แสงสนิท ผู้ก่อตั้งโรงเรียน นายจำลอง เชยอักษร  อดีตผู้บริหารโรงเรียน นายประทีป ไชยเมือง ผู้บริหารโรงเรียนคนปัจจุบัน พร้อมทั้งทายาทสกุลสิงหเสนี คณะครูเก่าครูปัจจุบัน นักเรียนเก่านักเรียนปัจจุบัน ผู้ปกครองและผู้มีจิตศรัทธา โดยใช้งบประมาณ 300,000 บาท

**ปีการศึกษา 2559** ในปีนี้โรงเรียนเปิดใช้อาคาร ๓ และย้ายห้องกิจการนักเรียนและห้องพยาบาลจากอาคาร ๒ มายังอาคาร ๓ ปรับปรุงอาคาร ๕ เป็นอาคารปฏิบัติการดนตรี และปรับปรุงติดตั้งระบบปรับอากาศหอประชุมโรงเรียน

**ปีการศึกษา 2560** ด้านอาคารสถานที่มีการปรับปรุงห้องบันทึกเสียงที่เรือนน้ำใจไมตรี ติดตั้งเครื่องปรับอากาศห้องดนตรีไทย

**ปีการศึกษา 2562** ได้รับการตรวจประเมินคุณภาพภายนอกรอบที่สี่จากสำนักงานรับรองคุณภาพการศึกษา (องค์กรมหาชน)

**ปีการศึกษา 2563** ครบรอบการประกาศจัดตั้งโรงเรียนเป็นปีที่ 25 มีการจัดสร้างหอพระเกี้ยวเกียรติยศ จัดสร้างห้องสมุดดิจิทัล ปรับปรุงพื้นสนามลานโดม และปรับปรุงภูมิทัศน์ของโรงเรียน ในปีนี้สำนักงานรับรองคุณภาพการศึกษา (องค์กรมหาชน) ได้รับรองผลการประเมินผลการประเมินคุณภาพภายนอกรอบที่สี่ในระดับดีเยี่ยม

นอกจากนี้ โรงเรียนยังได้พัฒนาบุคลากรให้มีการเพิ่มพูนความรู้ และสนับสนุนให้เข้ารับการอบรมและสัมมนาทั้งหน่วยงานภายนอกและภายในโรงเรียน การศึกษาดูงานทั้งในประเทศและต่างประเทศ ประเทศในกลุ่มสมาชิกประชาคมอาเซียน เช่น สมาพันธรัฐมาเลเซีย สาธารณรัฐอินโดนีเซีย สาธารณะรัฐสังคมนิยมเวียดนาม สาธารณรัฐประชาธิปไตยประชาชนลาว สาธารณรัฐประชาชนจีน ส่งเสริมให้ครูทุกคนใช้สื่อนวัตกรรมเทคโนโลยีตามโครงการห้องเรียนคุณภาพ สนับสนุนให้ครูได้ศึกษาต่อ และจัดทำผลงานทางวิชาการเพื่อเลื่อนวิทยฐานะ เป็นครูมืออาชีพ พัฒนาด้านการเรียนการสอน จัดทำหลักสูตรสถานศึกษา มุ่งสู่โรงเรียนมาตรฐานสากล

## หลักสูตรและกลุ่มการเรียนที่เปิดสอน

### '''ระดับชั้นมัธยมศึกษาตอนต้น'''

* ห้องเรียนทั่วไป
* ห้องเรียนพิเศษวิทยาศาสตร์-คณิตศาสตร์
* ห้องเรียนพิเศษ Mini English Program (MEP.)

### ระดับชั้นมัธยมศึกษาตอนปลาย

* กลุ่มการเรียนวิทยาศาสตร์-คณิตศาสตร์
* กลุ่มการเรียนคณิตศาสตร์-ภาษาอังกฤษ
* กลุ่มการเรียนภาษาญี่ปุ่น-ภาษาอังกฤษ
* กลุ่มการเรียนภาษาจีน-ภาษาอังกฤษ
* กลุ่มการเรียนทวิศึกษา (เรียนร่วมสองหลักสูตร) (จัดการเรียนร่วมกับวิทยาลัยเทคนิคกาญจนาภิเษก มหานคร)
* กลุ่มการเรียนภาษา สังคมและเทคโนโลยี

## อาคารเรียน
center|thumb|800x800px|alt=|แผนผังโรงเรียนบดินทรเดชา (สิงห์ สิงหเสนี) ๔
# อาคาร ๑ ชั้น 1: สำนักงานผู้อำนวยการ, สำนักงานกลุ่มบริหารงบประมาณ, ห้องสมุด ชั้น 2: สำนักงานกลุ่มบริหารวิชาการ, ห้องคอมพิวเตอร์, ห้องประชุมนิลุบล  ชั้น 3: ห้องกลุ่มสาระฯ วิทยาศาสตร์, ห้องเรียน, ห้องคอมพิวเตอร์, ชั้น 4: ห้องละหมาด, ห้องเรียน ชั้น 5: ห้องกลุ่มสาระฯ สังคมศึกษา, ห้องเรียน
# อาคาร ๒ ชั้น 1: สำนักงานกลุ่มบริหารงานบุคคล, ห้องโสตทัศนศึกษา, ธนาคารโรงเรียน, ศูนย์ ICT, สำนักงานกลุ่มบริหารทั่วไป, ห้องประชาสัมพันธ์ ชั้น 2: สำนักงานห้องเรียนพิเศษ, ห้องเรียน ชั้น 3: ห้องภาษาจีน, ห้องงานแนะแนว, ห้องเรียน ชั้น 4: ห้องกลุ่มสาระฯ ภาษาต่างประเทศ, ห้องเรียน
# อาคาร ๓ ชั้น 1: สำนักงานกิจการนักเรียน, ห้องพยาบาล ชั้น 2: ห้องทวิศึกษา, ห้องเรียน ชั้น 3: ห้องนาฏศิลป์, ห้องกลุ่มสาระฯ ภาษาไทย, ห้องเรียน  ชั้น 4: ห้องกลุ่มสาระฯคณิตศาสตร์, ห้องเรียน
# อาคาร ๔ ชั้น 1: ห้องดนตรีสากล, ห้องเรียน
# อาคาร ๕ ชั้น 1: ห้องการงานอาชีพ, ห้องเรียน
# อาคารเรือนน้ำใจไมตรี ชั้น 1: ห้องกลุ่มสาระฯ ศิลปะ, ห้องกลุ่มสาระฯ สุขศึกษาและพลศึกษา, ห้องบันทึกเสียง, ห้องเรียน, ห้องเก็บอุปกรณ์กีฬา
# อาคารศาลาไทยกลางน้ำ
# อาคารศูนย์เศรษฐกิจพอเพียง
# ลานอนุสาวรีย์เจ้าพระยาบดินทรเดชา
# พระพุทธสัมฤทธิ์ศรีบดินทร
# หอประชุม-โรงยิม
# โรงอาหาร และสถานที่อื่น ๆ

## สัญลักษณ์ประจำโรงเรียน

* พระเกี้ยว เป็นศิราภรณ์ประดับพระเกศาหรือพระเศียรของพระราชโอรสและพระราชธิดาของพระมหากษัตริย์ และเป็นพิจิตรเลขาประจำรัชกาลในพระบาทสมเด็จพระจุลจอมเกล้าเจ้าอยู่หัว โรงเรียนได้รับพระบรมราชานุญาตจากพระมหากษัตริย์ ให้อัญเชิญพระเกี้ยวมาเป็นตราประจำโรงเรียน
* **พระพุทธสัมฤทธิ์ศรีบดินทร** พระพุทธรูปประจำโรงเรียน
* **[[พญาสัตบรรณ]], [[นิลุบล]]** ต้นไม้และดอกไม้ประจำโรงเรียน
* **[[สีน้ำเงิน]]** สีประจำโรงเรียนในเครือบดินทรเดชา
* **คณะสี** ได้แก่ ฉัตรบดินทร, ปิ่นขัตติยะ, เตชะสิงหราช, ภูวนารถรัตนะ และภัทรพระเกี้ยว

## ทำเนียบผู้บริหาร

## เกียรติประวัติ
# รางวัลโรงเรียนดีเด่น พ.ศ. 2542
# รางวัลโครงการการอ่านเฉลิมพระเกียรติ จากกรมสามัญศึกษา พ.ศ. 2542
# รางวัลพระราชทานชมเชย จากการเข้าประกวดโรงเรียนและนักเรียน ของกระทรวงศึกษาธิการ พ.ศ. 2543
# ได้รับคัดเลือกเป็นโรงเรียนนำร่องการประกันคุณภาพสถานศึกษา ของกรมสามัญศึกษา พ.ศ. 2543
# ได้รับโล่รางวัลโรงเรียนที่มีเยาวชนผู้มีความประพฤติและบำเพ็ญประโยชน์ต่อสังคมเป็นจำนวนมาก จากกระทรวงศึกษาธิการ พ.ศ. 2544
# ครูได้รับรางวัลครูดีเด่นด้านการดูแลนักเรียน จากกรมสามัญศึกษา พ.ศ. 2545
# โรงเรียนรางวัล 1 อำเภอ 1 โรงเรียนในฝัน พ.ศ. 2547
# โรงเรียนผ่านการประเมินเป็นโรงเรียนต้นแบบในโครงการ 1 อำเภอ 1 โรงเรียนในฝัน พ.ศ. 2549
# รางวัลโรงเรียนระบบดูแลช่วยเหลือนักเรียนดีเด่น ระดับเหรียญทอง พ.ศ. 2549
# ได้รับเกียรติบัตรการสนับสนุนกิจกรรมส่งเสริมพระพุทธศาสนา จากสมเด็จพระสังฆราช สกลมหาสังฆปริณายก พ.ศ. 2550
# โรงเรียนผ่านการประเมินเพื่อรองรับคุณภาพทางการศึกษา รอบสาม จาก สมศ. พ.ศ. 2555
# ผ่านการประเมินสถานศึกษาพอเพียง พ.ศ. 2555
# รางวัลโรงเรียนส่งเสริมนิสัยรักการอ่าน ระดับยอดเยี่ยม และห้องสมุด 3 ดี ระดับดีเด่น จาก สพม.๒ พ.ศ. 2555
# รางวัลระดับเหรียญเงินรางวัล 1 โรงเรียน 1 นวัตกรรม หลักสูตรกอล์ฟ จากคุรุสภา พ.ศ. 2556
# รางวัลโรงเรียนดีเด่นด้านคุณธรรม จริยธรรม ของ สพม.๒ พ.ศ. 2557
# ได้รับการคัดเลือกจาก สพม.๒ ให้เป็นศูนย์พัฒนาคุณภาพวิชาการ เศรษฐกิจพอเพียง พ.ศ. 2557
# รางวัลเหรียญเงิน 1 โรงเรียน 1 นวัตกรรม หลักสูตรข้าวพืชเศรษฐกิจในเขตหนองจอก จากคุรุสภา พ.ศ. 2557
# รางวัล MOE AWARD ประเภทสถานศึกษาดีเด่น สาขาหลักปรัชญาเศรษฐกิจพอเพียง พ.ศ. 2558
# ได้รับคัดเลือกจาก สพฐ. ให้การต้อนรับคณะรัฐมนตรีจากสาธารณรัฐกัมพูชา ในการศึกษาดูงานการศึกษาไทยด้านการจัดการเรียนการสอนหลักสูตรทวิศึกษา (เรียนร่วมสองหลักสูตร) และเยี่ยมชมศูนย์เศรษฐกิจพอเพียงของโรงเรียน พ.ศ. 2558
# รางวัล MOE AWARD ประเภทสถานศึกษาดีเด่น สาขาหลักปรัชญาเศรษฐกิจพอเพียง พ.ศ. 2559
# รางวัลเชิดชูเกียรติสถานศึกษาดีเด่นด้านวัฒนธรรม ด้านดนตรีไทยและดนตรีพื้นบ้าน จากกระทรวงวัฒนธรรม พ.ศ. 2559
# ได้เข้าร่วมโครงการ NIHONGO Partner (ผู้ช่วยครูสอนภาษาญี่ปุ่น) รุ่นที่ 4 จากกระทรวงศึกษาธิการ พ.ศ. 2560
# รางวัลมาตรฐานสถานศึกษาดีเด่นด้านหลังงาน ในฐานะที่เป็นสถานศึกษาด้านการอนุรักษ์พลังงานและสิ่งแวดล้อม  จากการไฟฟ้านครหลวง พ.ศ. 2560
# ผ่านการรับรองผลการประเมินคุณภาพภายนอกรอบที่สี่ในระดับดีเยี่ยม จากสำนักงานรับรองคุณภาพการศึกษา (องค์กรมหาชน)

## อ้างอิง

หมวดหมู่:โรงเรียนที่ก่อตั้งในปี พ.ศ. 2538
โรงเรียน
4
หมวดหมู่:โรงเรียนในกรุงเทพมหานคร
หมวดหมู่:โรงเรียนที่มีอัตราการแข่งขันสูง
โรงเรียน